joelniklaus/EU_Wikipedias huggingface dataset:
Kaaoksen kesyttäjät

Kaaoksen kesyttäjät on suomalainen realitysarja, jonka ensimmäinen tuotantokausi alkoi MTV3-kanavalla lokakuussa 2022. Ohjelmassa suomalaisperheet joutuvat luopumaan 50 prosentista omistamistaan tavaroista. Kaikki tavarat tyhjennetään asunnoista ja asetetaan kerralla nähtäville suureen halliin. Asunnon ollessa tyhjänä puuseppä rakentaa sinne uusia kaluste- ja säilytysratkaisuja, hyödyntäen käyttökelvottomia huonekaluja.

Ohjelman vakiokasvot ovat juontaja Susani Mahadura, järjestäjä Laura Holmström ja puuseppä Einari Saarinen.

Kaaoksen kesyttäjät perustuu brittiläiseen Sort Your Life Out in Seven Days -formaattiin.

Lähteet

Aiheesta muualla 
 Ohjelman esittelyvideo MTV Katsomon YouTube-kanavalla

Suomalaiset tositelevisiosarjat
2020-luvun televisiosarjat
MTV3:n televisio-ohjelmat
Bohdan H’melnytskyin ritarikunta

Bohdan H’melnytskyin ritarikunta () on ukrainalainen ritarikunta, jota myönnetään sotilaille, ja toisinaan myös siviileille, poikkeuksellisista ansioista maanpuolustuksen saralla sekä toisen maailmansodan veteraaneille. Ritarikunta on nimetty hetmani Bohdan H’melnytskyin mukaan ja se on perustettu vuonna 1995.

Kunnianosoitusta jaetaan kolmessa luokassa:

  1. luokka
  2. luokka
  3. luokka

Lähteet 

Ritarikunnat
Ukrainan sotilasansiomitalit
Marju

Marju on naisen etunimi. Se on Marjan hellittelymuoto, samoin kuin Marjo, Marjukka ja Marjut. Nimen merkitys on ’pieni Marja’.

Marjua on käytetty Suomessa virallisena etunimenä 1920-luvulta alkaen, ja suosituimmillaan se on ollut vuosina 1955–1974. Lokakuuhun 2022 mennessä Digi- ja väestötietoviraston etunimitilastoon on kirjattu noin 830–840 tämännimistä naista.

Virossa Marju on yleisempi nimi kuin Suomessa.

Tunnettuja Marjuja 
 Marju Lauristin (s. 1940), virolainen professori ja poliitikko

Lähteet

Aiheesta muualla 
 Etunimien taivutus: Marju (Kotimaisten kielten keskuksen verkkojulkaisu)

Etunimet
Judith – vaarojen raja

Judith – vaarojen raja (Judith) on Daniel Mannin ohjaama jännityselokuva vuodelta 1966. Lawrence Durrellin julkaisemattomaan tarinaan perustuvassa elokuvassa Sophia Loren esittää keskitysleiriltä selviytynyttä juutalaisnaista, saksalaisen natsiupseerin entistä vaimoa. Nainen joutuu 1940-luvun lopun Palestiinassa välikappaleeksi natseja metsästävän Hagana-juutalaisjärjestön etsiessä hänen entistä miestään. Muita pääosia näyttelevät Peter Finch ja Jack Hawkins.

Suomalainen elokuvajuliste mainosti tarinaa sensaatiohakuisesti: ”Judithilla oli vain yksi päämäärä…
käyttää ruumistaan aseenaan… kostaakseen suunnattoman vääryyden.”

Rooleissa

Vastaanotto
The New York Timesin aikalaisarvion mukaan elokuva on rutiinimainen jännitystarina, joka ratsastaa Sophia Lorenin maineella. Helsingin Sanomien Paula Talaskivi piti elokuvaa kiinnostavana Israelin valtion syntyaikojen ja kibbutsielämän kuvauksena, jännittävänä mutta pinnallisena.

Lähteet

Vuoden 1966 yhdysvaltalaiset elokuvat
Vuoden 1966 brittiläiset elokuvat
Israelilaiset elokuvat
Larry (kissa)

Larry (s. noin tammikuu 2007) on kissa, joka toimii Ison-Britannian pääministerin virka-asunnon päähiirestäjänä. Larry on hankittu Battersean löytökissojen ja -koirien kodista Lontoossa.

Larry päädyttiin hankkimaan sen jälkeen, kun Downing Streetilla näkyi hiiriä. Hän on ollut virassaan 15. helmikuuta 2011 alkaen. Tähän mennessä Larry on palvellut viiden pääministerin toimikautena: Cameron, May, Johnson, Truss ja Sunak.

Larry on tullut tunnetuksi erityisesti erimielisyyksistään ulkoministeriön entisen Palmerston-kissan kanssa. Kerran Larry menetti kaulapantansa ja Palmerston sai vammoja kissojen välisessä tappelussa. Lehdistö on kuvannut hänet myös jahtaamassa erilaisia eläimiä, kuten puluja ja kettuja.

Lähteet 

Kuuluisat kissat
Nuoret Lesket

Nuoret Lesket ry on työikäisten leskien ja leskiperheiden vertaistukijärjestö, joka on perustettu vuonna 2009. Nuoret Lesket ry tarjoaa vertaistukea, lohtua ja tietoa kaikille ennen eläkeikää kumppaninsa menettäneille. Lisäksi toimintaa on tarjolla myös vanhempansa menettäneille lapsille ja nuorille. 

Nuoret Lesket ry:n toimintamuotoja ovat vertaistukiryhmät, vertaistukiviikonloput, vertaistukitapahtumat, vertaistukipuhelin, verkkovertaistuki, tietopankki, neuvonta ja vaikuttamistoiminta. Merkittävässä osassa vertaistukitoiminnan toteuttamista ovat vapaaehtoiset, joita yhdistys kouluttaa. Yhdistys on uskonnollisesti, aatteellisesti ja poliittisesti sitoutumaton. Toiminta on valtakunnallista ja avointa kaikille leskeytyneille kumppanin kuolinsyystä, parisuhteen muodosta ja perhetilanteesta riippumatta. Toiminta on Sosiaali- ja terveysjärjestöjen avustuskeskuksen tukemaa. Nuoret Lesket ry on SOSTEn jäsenjärjestö. Nuoret Lesket ry kuuluu Surujärjestöihin sekä Monimuotoiset perheet -verkostoon.

Yhdistys tunnettiin aiemmin nimellä Suomen nuoret lesket ry. Yhdistyksen nimi muutettiin nykyiseen muotoonsa Nuoret Lesket ry vuonna 2020.

Lähteet 

https://nuoretlesket.fi/

Surujärjestöt
Suomalaiset järjestöt
Tuusniemen työväentalo

Tuusniemen työväentalo oli Tuusniemen kunnan kirkonkylässä sijainnut työväentalo. Talo purettiin 1970-luvulla ja sen paikalla on nykyään Asunto Oy Tuuspoukaman rivitaloja.

Historiaa
Tuusniemen työväenyhdistys perustettiin vuonna 1906. Perustamisvuonna yhdistyksessä oli 40 jäsentä. Yhdistyksen ensimmäinen talo valmistui kirkonkylän keskustaan vuonna 1915; tuolloin yhdistyksen jäsenmäärä oli 25. Loppuvuodesta 1922 yhdistys osti uuden tontin, ja rakensi sille talon vuonna 1923. Taloa laajennettiin isolla salilla vuonna 1928.

Vuonna 1930 yhdistys lakkautettiin kommunistilakien nojalla. Talon osti seuraavana vuonna vastaperustettu Tuusniemen sosialidemokraattinen työväenyhdistys valtion pakkohuutokaupasta. 1960-luvun mittaan toiminta talolla alkoi hiipua. 1960–70-lukujen vaihteessa sitä vuokrattiin muun muassa kansalaisopiston veneenrakennuspiirin verstaaksi ja varastoksi. Yhdistys myi talon Tuusniemen kunnalle vuonna 1972, talo purettiin ja tontille rakennettiin rivitaloja.

Toimintaa työväentalolla
Taloilla järjestettiin pääasiassa kokouksia ja iltamia. Sota-aikana talo oli hetkellisesti viestipataljoonan käytössä. Välirauhan aikaan ja sotien jälkeen toiminta oli vilkasta, järjestettiin muun muassa vappujuhlia ja juhannustansseja.

Rakennus
Vuonna 1923 valmistunut talo oli hirsirakenteinen, yksikerroksinen ja pinta-alaltaan 270 neliömetriä. Sen korkeus oli 4 metriä. Taloon kuului juhlasali 250 istumapaikalla ja näyttämöllä, ravintola sekä vahtimestarin asunto. Käymälät sijaitsivat ulkorakennuksessa. Talo sähköistettiin vuonna 1947 ja vuonna 1948 sen katto uusittiin asbestilevyillä.

Lähteet 

Työväentalot
Tuusniemen rakennukset ja rakennelmat
Joe Mixon

Joseph Tyler Mixon (s. 24. heinäkuuta 1996 Antioch, Kalifornia, Yhdysvallat) on yhdysvaltalainen amerikkalaisen jalkapallon. Mixon edustaa NFL-joukkue Cincinnati Bengalsia. Bengals varasi keskushyökkääjänä pelaavan Mixonin toisella kierroksella 48. varausvuorolla vuoden 2017 varaustilaisuudessa. Kesäkuussa 2017 Mixon teki Bengalsin kanssa nelivuotisen ja yhteensä 5,45 miljoonan dollarin arvoisen tulokassopimuksen. 10. syyskuuta 2017 Mixon teki NFL-debyyttinsä ottelussa Baltimore Ravensia vastaan. Ensimmäisen toucdowninsa hän teki kauden 2017 viidennen peliviikon ottelussa Buffalo Billsiä vastaan. Syyskuussa 2020 Mixon teki Bengalsin kanssa nelivuotisen ja yhteensä 48 miljoonan dollarin arvoisen jatkosopimuksen joka ulottuu kauden 2024 loppuun saakka. Kaudella 2021 Mixon valittiin ensimmäisen kerran urallaan Pro Bowl-otteluun. Mixon on pelannut urallaan 73 NFL:n runkosarjan ottelua. Näissä otteluissa hän on edennyt juoksemalla 4 969 jaardia ja tehnyt juoksemalla 35 touchdownia. Hän on ottanut pelaamissaan otteluissa 198 kiinniottoa. Näillä hän on edennyt 1 504 jaardia ja tehnyt yhdeksän touchdownia. Mixon on pelannut neljä NFL:n pudotuspeliottelua. Näissä otteluissa hän on edennyt juoksemalla 262 jaardia ja tehnyt juoksemalla yhden touchdownin. Pelaamissaan pudotuspeliotteluissa hän on ottanut 18 kiinniottoa ja edennyt näillä 107 jaardia. Tilastot päivitetty kauden 2022 seitsemännen peliviikon jälkeen.

Yhdysvaltalaiset amerikkalaisen jalkapallon pelaajat
Vuonna 1996 syntyneet
Elävät henkilöt
Red (Taylor's Version)

Red (Taylor's Version) on uudelleen levytetty versio yhdysvaltalaisen laulaja-lauluntekijä Taylor Swiftin vuoden 2012 albumista Red. Se julkaistiin 12. marraskuuta 2021. Swift levyttää uudelleen kuusi ensimmäistä albumiaan musiikin master-nauhoitusten oikeuksiin ja omistajuuteen liittyvän kiistan takia.

Albumilla on on mukana aiemmin julkaisemattomia kappaleita  sekä 10 minuuttia kestävä pidennetty versio kappaleesta "All Too Well". Kyseinen kappale nousi ilmestyttyään Billboard 100-listan kärkeen ja siitä tuli pisin listaykköseksi noussut kappale. Myös albumi nousi Yhdysvalloissa listakärkeen.

Taustaa 
Swift levyttää uudelleen kuusi ensimmäistä albumiaan musiikin master-nauhoitusten oikeuksiin ja omistajuuteen liittyvän kiistan takia. Swiftin entinen levy-yhtiö Big Machine myi nauhoitusten oikeudet musiikkimanageri ja liikemies Scooter Braunille ja yhtiö Ithaca Holdingsille vuonna 2019. Swift ei hyväksynyt kauppaa, koska hänelle ei annettu mahdollisuutta ostaa oikeuksia itse ja hän oli huonoissa väleissä Braunin kanssa.

Albumi sisältää uudet versiot kaikista Red-albumin kappaleista sekä aiemmin julkaisematonta materiaalia. Swift on levyttänyt albumille myös kappaleet "Babe ja "Better Man", jotka hän oli antanut aiemmin muille artisteille. Kappaleiden oli alun perin tarkoitus päätyä Red-albumille. 

Albumilla esiintyy useita vierailevia artisteja kuten Ed Sheeran ja Phoebe Bridgers. Swift teki yhteistyötä useiden tuottajien kuten Shellbackin, Christopher Rowen ja Jacknife Leen kanssa. Kaikki alkuperäisen albumin tuottajat lukuun ottamatta Max Martinia, Dan Huffia ja Nathan Chapmania palasivat työskentelemään uudella levytyksellä. Aaron Dessner ja Jack Antonoff tuottivat useita aiemmin julkaisemattomia kappaleita.

Singlet 
Swift julkaisi samana päivänä albumin kanssa "All Too Well" -kappaleeseen liittyvän 15 minuuttia pitkän lyhytelokuvan. "All Too Well (Taylor's Version)" nousi Yhdysvalloissa Billboard 100 -listan kärkeen. Siitä tuli pisin koskaan listaykköseksi noussut kappale. Aiempi ennätys oli Don McLeanin 8 minuuttia pitkällä kappaleella "American Pie".

Kappale "I Bet You Think About Me" julkaistiin singlenä country-radioon. Country-laulaja Chris Stapleton laulaa kappaleella taustoja. Kappaleeseen tehtiin musiikkivideo, jonka ohjaajana toimi hänen ystävänsä, näyttelijä Blake Lively. 

Kappale "Message in a Bottle" julkaistiin singlenä popradioon.

Vaikutus 
Swiftin uudelleen levytettyjen albumien, etenkin Red (Taylor's Version) -levyn, suosio on vaikuttanut musiikkiteollisuuteen. Swiftin oma levy-yhtiö Universal muutti uusien artistien sopimuksia niin että aika, jolloin kappaleita ei saa levyttää uudelleen ilman lupaa, on pitempi. Toisaalta artisteille maksetaan isompia tekijänoikeuskorvauksia. Laulaja Olivia Rodrigo neuvotteli itselleen oikeudet levytysten master-nauhoihin. Useat muut artistit kuten Bryan Adams, Ashanti ja Jonas Brothers ovat suunnitelleet levyttävänsä vanhaa tuotantoaan uudelleen.

Kappaleet

Lähteet 

Vuoden 2021 albumit
Taylor Swiftin albumit
Osmanki

Osmanki on Pyhäjoen vesistöön kuuluva järvi Haapavedellä Pohjois-Pohjanmaan maakunnassa. Sen pinta-ala on 6,54 neliökilometriä ja rantaviivan pituus 15,25 kilometriä.

Osmanki sijaitsee noin 10 kilometrin päässä Haapaveden keskustasta pohjoiseen.

Lähteet 

Haapavesi
Pohjois-Pohjanmaan järvet
Tuomas Ollila (jalkapalloilija)

Tuomas Ollila (s. 25. huhtikuuta 2000 Helsinki) on suomalainen jalkapalloilija, joka edustaa Suomen korkeimmalla sarjatasolla, Veikkausliigassa, pelaavaa Tampereen Ilvestä. Hän on pelipaikaltaan hyökkäävä laitapuolustaja.

Tuomas Ollila pelasi kaksoisveljensä Akselin kanssa Käpylän Pallosta, josta he siirtyivät kaudeksi 2017 HJK:n organisaatioon. Pääosin hän pelasi Ykkösessä HJK Klubi 04:ssa. Toisen Klubi 04-kauden jälkeen hän siirtyi Ykkösessä pelanneen kotkalaisen KTP:n riveihin, jossa hän pelasi kaksi kautta.

Kaudeksi 2021 Tuomas Ollila siirtyi Tampereen Ilveksen riveihin 2-vuotisella sopimuksella.

Tuomas Ollila on pelannut Suomen nuorten maajoukkueen eri ikäluokkia vuosina 2015-2018 kaikkiaan 12 ottelua ja tehnyt niissä yhden maalin.

Lähteet

Suomalaiset jalkapalloilijat
Vuonna 2000 syntyneet
Elävät henkilöt

en:Tuomas Ollila
Mercenasco

Mercenasco () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 1 289 asukasta.

Lähteet

Aiheesta muualla

Torinon metropolikaupungin kunnat
Radio-télévision belge de la Communauté française

Radio-télévision belge de la Communauté française (lyh. RTBF) on Belgian ranskankielinen yleisradioyhtiö. 

Belgian muut yleisradioyhtiöt ovat hollanninkielinen Vlaamse Radio- en Televisieomroeporganisatie (VRT) ja saksankielinen Belgischer Rundfunk (BRF).

RTBF on jäsenenä Euroopan yleisradiounionissa (EBU).

Historia
RTBF:n ensimmäinen edeltäjä Institut National de Radiodiffusion (INR) perustettiin vuonna 1930, jolloin valtakunnallisesta radiosta tuli valtion monopoli. Vuosina 1940–1945 INR:n toiminta keskeytyi toisen maailmansodan takia. Kaikki lähettimet tuhottiin, jotta saksalaiset miehittäjät eivät voisi käyttää niitä. Toiminta saatiin nopeasti käynnistettyä uudelleen sodan päätyttyä.

INR lähetti ensimmäiset televisio-ohjelmansa vuonna 1953. Télé-Bruxelles -niminen kanava lähetti aluksi kaksi tuntia iltaisin kuutena päivänä viikossa. Suuri osa ohjelmistosta tuli Ranskan yleisradiolta Radiodiffusion-Télévision Françaiselta. Vuonna 1956 INR alkoi tuottaa omia uutislähetyksiä.

Vuonna 1960 INR korvattiin uudella yhtiöllä Radiodiffusion-télévision belge (RTB). Tällöin myös ranskan- ja hollanninkieliset toiminnot eriytyivät. Vuonna 1971 nähtiin ensimmäiset väritelevisiolähetykset. Liègeen ja Charleroihin perustettiin alueelliset tuotantokeskukset vuonna 1976.

Nykyisen nimensä yhtiö sai vuonna 1977, jolloin yleisradiotoiminta siirtyi valtiolta kieliyhteisöille ja ranskankielisestä yleisradioyhtiöstä tuli Radio-Télévision belge de la Communaité française (RTBF). Samana vuonna perustettiin toinen ranskankielinen tv-kanava RTBis.

RTBF joutui 1980-luvun kuluessa taloudellisiin vaikeuksiin ja vuonna 1989 lisätulojen hankkimiseksi sallittiin kaupallisten mainosten esittäminen.

Kanavat

Televisio
RTBF:llä on neljä televisiokanavaa. La Une on yleiskanava, Tipik suuntautuu nuorille aikuisille, La Trois on kulttuuri- ja nuorisokanava ja Arte Belgique tehdään yhteistyössä Arten kanssa.

Radio
Radiokanavia RTBF:llä on yhdeksän. La Prem1ère on yleiskanava, joka lähettää uutisia, ajankohtaisohjelmia, kulttuuria ja monipuolisesti musiikkia. VivaCitéllä on kuulijoita osallistavia ohjelmia sekä urheilua. Musiq3 soittaa muun muassa klassista musiikkia, oopperaa ja jazzia sekä välittää konsertteja. Classic21 on pop- ja rock-kanava, joka lähettää myös liikennetiedotteita. Tipik suuntautuu nuorille aikuisille. Tarmacin kohdeyleisö ovat 15–34-vuotiaat. Jam. soittaa vähemmän tunnettujen ja nousevien artistien musiikkia kaikista genreistä. Viva+ on nostalgiakanava, joka soittaa 1960- ja 70-lukujen iskelmiä. RTBF Mix yhdistää La Premièren uutis- ja ajankohtaisohjelmia, Classic 21:n musiikkia ja Vivacitén urheiluohjelmia.

Logot

Lähteet

Aiheesta muualla

 RTBF.be 

Julkisen palvelun mediayhtiöt
televisioyhtiöt
Belgialaiset yritykset
Ihmeellinen maailma (elokuva)

Ihmeellinen maailma (Strange World) on vuonna 2022 ensi-iltansa saava tietokoneanimaationa toteutettu seikkailuelokuva, jonka Walt Disney Animation Studios. Elokuvan ensi-ilta on Yhdysvalloissa 23. marraskuuta 2022 ja Suomessa 25. marraskuuta.

Näyttelijät

Lähteet 

Yhdysvaltalaiset perhe-elokuvat
Vuoden 2022 yhdysvaltalaiset elokuvat
Saapasjalkakissa: Viimeinen toivomus

Saapasjalkakissa: Viimeinen Toivomus (Puss in Boots: The Last Wish) on vuonna 2022 ensi-iltansa saava tietokoneanimaatioelokuva. Elokuvan ensi-ilta Yhdysvalloissa on 21. joulukuuta 2022 ja Suomessa 23. joulukuuta.

Ääninäyttelijät 

Vuoden 2022 yhdysvaltalaiset elokuvat
Ville Ahonen (maastohiihtäjä)

Ville Severi Ahonen (s. 14. lokakuuta 1994 Imatra) on suomalainen maastohiihtäjä, joka edustaa seuratasolla Imatran Urheilijoita.

Ura

Kansalliset kilpailut 
Ahonen on edustanut koko uransa ajan Imatran Urheilijoita. SM-kilpailuissa Ahonen on saavuttanut henkilökohtaisissa kisoissa parhaimmillaan pronssia perinteisen hiihtotavan 50 km kisassa Rovaniemellä 2022. Samoissa kisoissa hän hiihti viestissä pronssille Imatran Urheilijoiden joukkueessa.

Rullahiihdon SM-kilpailuissa Ahonen on hiihtänyt pronssille vapaan hiihtotavan 16 km kisassa Vuokatissa vuonna 2022.

Kansainväliset kilpailut 
Ahonen teki maailmancup-debyyttinsä Lahdessa maaliskuussa 2015. Siellä hän sijoittui perinteisen hiihtotavan 15 km kisassa 53:nneksi. Ensimmäiset maailmancupin pisteensä Ahonen sai kaudella 2021–2022, joka oli myös hänen varsinainen läpimurtokautensa. Kauden aikana hän sai pisteitä yhteensä neljässä maailmancupin osakilpailussa: hän oli tammikuussa Tour de Skillä Oberstdorfin perinteisen hiihtotavan sprintissä kuudestoista, helmikuussa Lahden perinteisen hiihtotavan 15 km kisassa 22:s, ja maaliskuussa Holmenkollenin perinteisen hiihtotavan 50 km kisassa 22:s sekä Falunin perinteisen hiihtotavan sprintissä 24:s.

Kaudelle 2022–2023 Ahonen valittiin A-maajoukkueeseen.

Muuta 
Ahonen on vahvimmillaan perinteisellä hiihtotavalla. Hän hiihtää Atomic-merkkisillä suksilla, ja käyttää Leki-merkkisiä sauvoja.

Ahosta on valmentanut koko hänen uransa ajan hänen isänsä Kari Ahonen. Myös Ahosen veli Olli Ahonen on maastohiihtäjä.

Ahonen opiskelee Aalto-yliopistossa energiatekniikkaa.

Lähteet 

Suomalaiset maastohiihtäjät
Vuonna 1994 syntyneet
Elävät henkilöt
Seulonnan keskeiset artikkelit
Sini Lehtomäki

Sini Lehtomäki (s. 1988) on suomalainen elokuva- ja televisiotyön tuottaja. Hän valmistui ylioppilaaksi Helsingin Rudolf Steiner -lukiosta vuonna 2008, jossa hän suoritti kirjallisen päättötyönsä elokuvan tekemisestä elokuvaaja Olli Varjan ohjauksessa. Tämän jälkeen hän siirtyi opiskelemaan elokuva- ja televisiotyön tuottajaksi Metropolia-ammattikorkeakouluun, josta hän valmistui vuonna 2012. Hän on myös käynyt erä- ja luonto-opas koulutuksen vuonna 2014.

Lehtomäki toimi ohjaajana, toisena käsikirjoittajana sekä tuottajana rajoja rikkovassa kokeellisessa dokumenttielokuvassa Neljän seinän sisällä (2015), joka kertoo perheväkivaltakokemuksien vaikutuksesta aikuisikään dokumentaarisen ääniraidan ja fiktiivisen kuvakerronnan turvin.

Filmografia

Fiktiiviset lyhytelokuvat 
 Ei mainoksia (2009) Tuotantopäällikkö 
 Luottamus (2009) Apulaistuottaja 
 Yövieras (2009) Lavastaja 
 Buskin (2010) Lavastaja 
 Maasta maahan (2010) Tuotantopäällikkö, järjestäjä 
 Kuollut kulma (2010) Tuottaja, tuotantopäällikkö, järjestäjä 
 Perhoskone (2011) Tuotantokoordinaattori, apulaisohjaaja 
 Varjelus (2012) Tuottaja, tuotantopäällikkö, sijoittaja 
 Satumaa (2014) Tuottaja & tuotantopäällikkö

Dokumenttielokuvat 
 Näköala radio Kontula (2009) Leikkaaja  
 However you like (2009) Kuvaussihteeri 
 Laivojen paloturvallisuusseminaari 2010 S/M Silja Europalla (2011) Tuottaja, ohjaaja, käsikirjoittaja 
 Rouva Presidentti (2012) 	Tuotantoassistentti 
 Neljän seinän sisällä (2015) Tuottaja, ohjaaja, käsikirjoittaja 

 Pitkät fiktiiviset elokuvat ja televisiosarjat 
 Tuomioja & Aalto-Setälä, kirjan takana (2011) Tuotantoassistentti 
 Organic Granny (2013) Tuotantokoordinaattori
 Lunastus'' (2016) Tuotantokonsultti

Yksityiselämä 
16.1.1949 aviopari Anton Orädd ja Rauha Orädd os. Lehtonen hukkuivat Maarianhaminan saaristomerellä haaksirikossa, kun M/S Maj haaksirikkoutui reitillä Isokari-Ahvenmaa matkalla Raumalta Kööpenhaminaan. Anton Orädd ja Rauha Orädd os. Lehtonen ovat elokuvatuottajan Sini Lehtomäen isoisovanhemmat.

Lähteet

Aiheesta muualla 

  
  
 

Suomalaiset elokuvatuottajat
Suomalaiset televisiotuottajat
Vuonna 1988 syntyneet
Elävät henkilöt
Anna Soudakova

Anna Soudakova (s. 1983 Leningrad, Venäjän SFNT, Neuvostoliitto) on kirjailija, joka työskentelee myös äidinkielen sekä ranskan ja venäjän kielten opettajana. Taustaltaan hän on monikulttuurinen: hänellä on suomalais-ugrilaisia juuria, eli marilaisia, suomalaisia ja karjalaisia sekä slaavilaisia juuria, eli venäläisiä ja valkovenäläisiä.

Soudakovan esikoisromaani Mitä männyt näkevät kertoo hänen isoisovanhempiensa tarinan, jotka katosivat Stalinin vainoihin. Teos pohjautuu Soudakovan isoisän elämään. Kirja oli Helsingin Sanomien kirjallisuuspalkintoehdokkaana vuonna 2020.

Soudakovan toinen teos Varjele varjoani käsittelee 1980-luvun Leningradia ja aikaa, jolloin hänen omat taiteilijavanhempansa olivat nuoria. Kirja julkaistiin vuonna 2022.

Yksityiselämä 
Soudakova on Suomen ja Venäjän kaksoiskansalainen. Soudakova muutti 8-vuotiaana perheineen Suomeen ja hän oppi suomen nopeasti. Soudakovan isoisä oli 5-vuotias, kun hänen vanhempansa katosivat Stalinin vainoissa. KGB:n mukaan perheen datšalla oli naapurin ilmiannon mukaan aseita, mutta perheellä ei edes ollut datšaa. Soudakovan isoisä ei enää sen koommin nähnyt vanhempiaan. isoisä nimettiin isänmaan vihollisen lapseksi, ja siksi hän ei esimerkiksi päässyt opiskelemaan haluamaansa ammattiin. Soudakova on kertonut, että oli myös sattumoisin paikalla, kun hänen isoisänsä sai tiedon, että isoisän vanhemmat oli teloitettu Sandarmohissa Karjalassa. Isoisän kuoleman jälkeen Soudakova sai haltuunsa laatikon, jossa oli kirjoja, valokuvia ja kirjeitä. Niistä ja isoisän kertomuksista syntyi Mitä männyt näkevät.

Soudakovan isoäidin puoleinen suku on osin suomalanen. Soudakovan äidin äidin isä oli kotoisin Toivakasta. Hän muutti Kanadaan nuorena, mutta muutti sieltä Neuvostoliittoon, kuten moni muukin Pohjois-Amerikkaan ensin lähtenyt suomalainen. Kun presidentti Mauno Koivisto vuonna 1990 antoi inkeriläisille ja muille venäjänsuomalaisille luvan muuttaa Suomeen, myös Soudakova perhe muutti Turkuun.

Lähteet

Kirjailijat
Elävät henkilöt
Vuonna 1983 syntyneet
Kai Meriluoto

Kai Meriluoto (s. 2. tammikuuta 2003 Siuntio) on suomalainen jalkapalloilija, joka edustaa Suomen korkeimmalla sarjatasolla, Veikkausliigassa, pelaavaa Tampereen Ilvestä. Hän on pelipaikaltaan hyökkääjä.

Kai Meriluoto aloitti jalkapallouransa kotiseudullaan Kyrkslätt IF:n junioreissa siirtyäkseen myöhemmin HJK:n junioriorganisaatiooon. Ensimmäiset aikuisten pelinsä Meriluoto pelasi kaudella 2019 Klubi 04:n kakkosessa pelanneessa joukkueessa, jossa Meriluoto nousi Ykköseen seuraavaksi kaudeksi.

Veikkaus­lii­ga­de­byytin Meriluoto teki 6. elokuuta 2020 ottelussa pelissä FC Lahtea vastaan, jossa hän tuli vaihdosta 86. minuutilla. Avausmaali Veikkaus­lii­gassa syntyi 28. syyskuuta 2020 ottelussa RoPS:a vastaan, jossa Meriluoto teki HJK:n 4-0 maalin. Kaudeksi 2022 Tuomas Ollila siirtyi Tampereen Ilveksen riveihin lainasopimuksella.

Kai Meriluoto on pelannut Suomen nuorten maajoukkueen eri ikäluokkia vuosina 2019-2022 kaikkiaan 27 ottelua ja tehnyt niissä yhdeksän maalia.

Kari Meriluodon isoveli Aki Meriluoto on myös jalkapalloilija, joka on pelannut Suomessa ollessaan Grankulla IFK:ssa ja Kiffenissä ja muutettuaan Ranskaan US Lesquinissä. Meriluodon perheelle Lyonin lähellä sijaitseva Lesquin on 2000-luvun alun asuinpaikka. Poikien äiti on taustaltaan japanilainen, jonka vuoksi pojilla on myös Japanin kansalaisuus.

Saavutukset

Lähteet

Suomalaiset jalkapalloilijat
Vuonna 2003 syntyneet
Elävät henkilöt

en:Kai Meriluoto
Agon Sadiku

Agon Sadiku (s. 10. maaliskuuta 2003 Raahe) on suomalainen jalkapalloilija, joka edustaa Suomen korkeimmalla sarjatasolla, Veikkausliigassa, pelaavaa FC Honkaa. Hän on pelipaikaltaan hyökkääjä. Hänen vanhempansa tulivat 1990-luvulla pakolaisina Kosovosta Suomeen.

Agon Sadiku aloitti jalkapallouransa asuinseudullaan Hämeenlinnassa HJS:n junioreissa siirtyäkseen myöhemmin HJK:n junioriorganisaatiooon. Ensimmäiset aikuisten pelinsä Meriluoto pelasi kaudella 2019 Klubi 04:n kakkosessa pelanneessa joukkueessa, jossa Sadiku nousi Ykköseen seuraavaksi kaudeksi.

Veikkaus­lii­ga­de­byytin kaudella 2022 Sadiku teki 3. huhtikuuta 2022 ottelussa. Avausmaali Veikkaus­lii­gassa syntyi 7. huhtiskuuta 2022 ottelussa FC Haka:a vastaan, jossa Sadiku teki Hongan voittomaalin 3-2. Kausi oli kaikkinensa Sadikulle menestyksellinen, sillä heti teki kaikkiaan kolmanneksi tehokkain 14 maalillaan Lee Erwinin ja Kalle Multasen jäljessä. 

Agon Sadiku on pelannut Suomen nuorten maajoukkueen eri ikäluokkia vuosina 2020-2022 kaikkiaan 15 ottelua ja tehnyt niissä kaksi maalia.

Saavutukset 

Veikkausliigan pronssia kaudella 2022 Hongan riveissä.

Lähteet

Suomalaiset jalkapalloilijat
Kosovolaiset jalkapalloilijat
Vuonna 2003 syntyneet
Suomen kosovolaiset
Elävät henkilöt

no:Agon Sadiku
ru:Садику, Агон
Käänteinen splittaus

Käänteinen splittaus eli käänteinen split (engl. reverse split) tarkoittaa yhtiön osakkeiden yhdistelemistä. Jokainen osakkeenomistaja saa vanhojen osakkeiden sijaan vähemmän osakkeita. Käänteisessä splittauksessa osakkeiden lukumäärä pienenee, mutta omistussuhteet eivät muutu.

Käänteisen splittauksen tarkoitus on osakkeen arvon nostaminen. Osakkeen hinta on voinut laskea niin matalaksi, että sen hahmottaminen on vaikeaa.

Käänteinen splittaus voidaan toteuttaa mm. lunastamalla osakkailta osa osakkeista pois.

Osakemarkkinoilla splittaus on yleensä positiivinen signaali kurssikehityksen kannalta.

Katso myös 

 Osakkeiden splittaus

Lähteet 

Osakemarkkinat
Osakeyhtiöt
Sanfrid Johannes Ekoluoma

Sanfrid Johannes Ekoluoma () .

Lähteet

Vuonna 1913 syntyneet
Vuonna 1963 kuolleet
Suomalaiset henkilöt
Länsirintamalta ei mitään uutta (vuoden 2022 elokuva)

Länsirintamalta ei mitään uutta () on vuonna 2022 ensi-iltansa saanut saksalainen eeppinen sotaelokuva, jonka on ohjannut Edward Berger. Se perustuu Erich Maria Remarquen samannimiseen romaaniin vuodelta 1929, ja se on kirjan kolmas filmatisointi. Elokuva sijoittuu ensimmäisen maailmansodan lopulle ja seuraa nuorta saksalaissotilasta Paul Bäumeria, jonka innostus sotaan häviää pian rintamalle päästyään.

Länsirintamalta ei mitään uutta sai ensi-iltansa Toronton elokuvajuhlilla 12. syyskuuta 2022, ja se julkaistiin Netflixissä 28. lokakuuta 2022. Se on saanut kriitikoilta kiittäviä arvioita. Elokuvalehti Episodi antoi elokuvalle neljä tähteä viidestä. Elokuva valittiin Saksan Oscar-ehdokkaaksi.

Näyttelijät

Lähteet

Aiheesta muualla
 
 Länsirintamalta ei mitään uutta Netflixissä

Sotaelokuvat
Vuoden 2022 saksalaiset elokuvat
Romaaneihin perustuvat elokuvat
Historialliset elokuvat
Soulin halloween-onnettomuus

Soulin halloween-onnettomuus on 29. lokakuuta 2022 sattunut onnettomuus Itaewonissa, Soulissa, Etelä-Koreassa. Ainakin 151 ihmistä talloutui kuoliaaksi ja useita loukkaantui kadulla johon oli ahtautunut yli 100 000 ihmistä halloween-juhlien aikana.

Tapahtumat 
Soulissa sijaitsevaan Itaewonin kaupunginosaan kertyi tavanomaista enemmän ihmisiä juhlimaan Halloweenia 29. lokakuuta 2022. Halloweenia vietettiin Itaewonissa ensimmäistä kertaa kolmeen vuoteen ilman koronapandemiaan liittyneitä rajoituksia. Jo alkuillasta ihmisiä oli erityisen paljon liikkeellä alueella. BBC:n mukaan paikalle oli tullut noin 100 000 ihmistä. Pahin tungos syntyi kapealle Hamilton-hotellin vieressä olevalle kujalle, jossa ihmiset eivät ahtauden vuoksi päässeet liikkumaan vapaasti. Kuja sijaitsee rinteellä ja on siten hieman kalteva. Väentungos johti ainakin 153 ihmisen kuolemaan.

Tutkinta 
Presidentti Yoon Suk-yeol ilmoitti onnettomuuden perusteellisen tutkinnan aloittamisesta. Suurin osa onnettomuuden vaatimista uhreista on viranomaisten toimesta jo tunnistettu.

Lähteet 

 Vuoden_2022_onnettomuudet

 Onnettomuudet Etelä-Koreassa
Eugen Pylvänäinen

Eugen Isak Pylvänäinen (3. toukokuuta 1915 Mikkelin maalaiskunta – 4. kesäkuuta 1976 Mikkeli) oli suomalainen autoalan kauppias, yrittäjä ja yritysjohtaja, joka sai kauppaneuvoksen arvonimen.

Pylvänäisen äiti oli Ida Pylvänäinen ja puoliso vuodesta 1939 Laila Tuomisto. Pylvänäinen kävi kansakoulun ja kansalaisopiston. Opintomatkoja hän teki lukuisiin eri maihin. Pylvänäinen oli Mikkelin Vesi- ja Lämpöjohto Oy:n asiapoika ja liikkeenhoitaja 1928–1939, Mehtälä & Seppälä Oy:n sementtivalimon työnjohtaja 1940–1941, Auto- ja konekorjaamo E. Pylvänäisen omistaja ja johtaja 1944–1945, Mikkelin Auto Oy:n toimitusjohtaja ja johtokunnan puheenjohtaja vuodesta 1945, Mikkelin Autokunnostamo Oy:n toimitusjohtaja ja johtokunnan puheenjohtaja 1945–1975 ja Mikkelin Autovalinta Oy:n toimitusjohtaja ja johtokunnan puheenjohtaja 1967–1975. Hän oli myös Suomen Kiinteistökauppa Oy:n toimitusjohtaja 1953–1961. Mikkelin kaupunginvaltuuston jäsen Pylvänäinen oli 1965–1969 ja hänellä oli lisäksi useita muita luottamustehtäviä, kuten Autokauppiaiden Liiton eli vuodesta 1956 Autokauppiaat ry:n hallituksen ja työvaliokunnan jäsenyys, Autotarvikekauppiaat ry:n hallituksen ja työvaliokunnan jäsenyys 1955–1964 sekä Autokorjaamoiden Liiton hallituksen ja työvaliokunnan jäsenyys 1955–1964 ja 1968–1969. Autoalan Keskusliiton johtokuntaan Pylväinen kuului vuodesta 1968. Molempiin sotiin osallistunut Pylvänäinen oli sotilasarvoltaan reservin kersantti. Ratamelontaa harrastanut Pylvänäinen sai hopeamitalin kaksikkojen 1 000 metrillä ja pronssimitalin kaksikkojen 10 000 metrillä Suomen mestaruuskilpailuissa 1937. Myöskin aktiivisena raviurheilun harrastajana tunnetun Pylvänäisen muistoksi nimettiin Mikkelissä Eugen Pylvänäisen muistoajo. Kauppaneuvoksen arvonimen 1970 saanut Pylvänäinen oli myös merkittävä lahjoittaja hyväntekeväisyystarkoituksiin.

Lähteet 

Suomalaiset melojat
Suomalaiset kauppiaat
Suomalaiset yrittäjät
Suomalaiset yritysjohtajat
Suomalaiset lahjoittajat
Mikkelin kaupunginvaltuutetut
Kauppaneuvokset
Vuonna 1915 syntyneet
Vuonna 1976 kuolleet
Puikkokanuke

Puikkokanuke (Alangium chinense) on kanukkakasvien (Cornaceae) heimoon, kanukkeiden (Alangium) sukuun kuuluva kasvilaji. Se on ainavihanta puu, joka voi kasvaa korkeimmillaan 24 metriä korkeaksi. Puun runko voi puolestaan kasvaa 30 cm paksuksi.

Puikkokanuke kasvaa luonnossa Itä-Afrikan trooppisissa osissa sekä itäisessä Aasiassa Intiasta Malesiaan. Lajia tavataan luonnossa lähinnä vuoristometsissä sekä erilaisilla häirityillä kasvupaikoilla. Itä-Afrikassa lajia tavataan aina 2000 metrin korkeuteen asti, mutta Aasiassa Himalajalla sitä voi kasvaa 3000 metrin korkeuteen saakka.

Puikkokanuke on yksi kiinalaisen yrttilääketieteen peruskasveista (yksi 50 perusyrtistä) ja sitä kerätään yleisesti luonnosta sekä toisinaan myös kasvatetaan. Lajia on käytetty lääkekasvina myös itäisessä Afrikassa, jossa myös lajin puuainesta käytetään paikallisesti. Lisäksi lajia kasvatetaan joskus koristekasvina ja sillä on arvioitu olevan potentiaalista käyttöä eri alueiden uudelleenmetsittämisprojekteissa.

Puikkokanuke on nopeakasvuinen kasvi ja kasvatettuna se menestyy keskiravinteisessa ja hyvin vettä läpäisevässä maaperässä. Kasvi tarvitsee täysin valoisan, mutta suojaisen kasvupaikan. Lajia lisätään siemenistä.

Lähteet 
 Useful Tropical Plants: Alangium chinense

Aiheesta muualla 
 Laji.fi: Puikkokanuke (Alangium chinense)
 Trees and Shrubs Online: Alangium chinense 
 JSTOR Global Plants: Alangium chinense 
 Global Biodiversity Information Facility (GBIF): Alangium chinense 
 Flora of China: Alangium chinense 

Kanukkakasvit
Lääkekasvit
Logan Sargeant

Logan Hunter Sargeant (s. 31. joulukuuta 2000 Fort Lauderdale, Florida, Yhdysvallat) on yhdysvaltalainen rata-autoilija.

Sargeant ajaa F1-talli Williamsin kilpakuljettajana kaudella 2023 edellyttäen tarvittavien superlisenssi pisteiden saamista ennen kauden alkua.

Formula 1 -tulokset

Lähteet 

Yhdysvaltalaiset autourheilijat
Vuonna 2000 syntyneet
Elävät henkilöt
Protokollakirja

Protokollakirja tai protokollakirje (ruot. Protokoll-bok) jolla tarkoittetaan hallintotermissä näiden arkistointitapaa ja hallinnollista pöytäkirjaa, muistiota tai asiakirjaa, mitä käytetään valtion hallinonalaisessa arkistoinnissa, sekä valtion poliittisessa diplomaattisessa kirjallisen esitystavan mukaisessa toiminnassa ja näiden arkistointitavassa ja tämän tiettyä protokollaa noudattavissa kokouksissa ja neuvotteluissa .

Lähteet

Kirjallisuus 
 Karlsson, Göran , Iso ruotsalais-suomalainen sanakirja , 358 , Helsinki: Suomalaisen Kirjallisuuden Seura 1982–1984 , II: 740.
 Sonck, J. G. (Johan Gideon) , Ruotsalais-suomalainen laki- ja virkakielen sanasto, Svensk-finsk lag- och kurialterminologi , 103 1903 , 280 .
 Storfurstendömet Finlands författningssamling. Finlands författningssamling (1917 ff). , Helsingfors: 1860–1916 , 1869: 30: § 146 p. 11: 38 .

Viitteet 

Dokumentit
Crysencio Summerville

Crysencio Jilbert Sylverio Summerville (s. 30. lokakuuta 2001 Rotterdam) on alankomaalainen jalkapalloilija, pelipaikaltaan oikea laitahyökkääjä. Hän on pituudeltaan 174-senttimetrinen. Hän on edustanut Englannin Valioliigassa pelaavaa Leeds Unitedia syksystä 2020 alkaen.

Summerville pelasi Alankomaissa Feyenoord Rotterdamin junioreissa mutta aloitti liigauransa lainasopimuksilla Eerste divisiessä FC Dordrechtin joukkueessa alkuvuonna 2019 ja pääsarja Eredivisiessä ADO Den Haagin joukkueessa kaudella 2019–2020. Hän teki 21 Eredivisie-ottelussaan kaksi maalia, lokakuussa 2019 SBV Vitesseä ja helmikuussa 2020 Sparta Rotterdamia vastaan.

Summerville siirtyi syyskuussa 2020 Englannin Valioliigassa pelaavaan Leeds Unitediin. Hän pääsi pelaamaan edustusjoukkueessa kaudella 2021–2022 kuudessa valioliigaottelussa ja kolmessa cup-ottelussa, joissa hän pelasi avauskokoonpanossa vain yhdessä liigacupin ottelussa. Kaudella 2022–2023 hän on lokakuun loppuun mennessä pelannut kahdeksan valioliigaottelua, joissa hän on kahdesti ollut avauskokoonpanossa. Hän teki ensimmäisen valioliigamaalinsa 23. lokakuuta kotiottelussa Fulhamia vastaan. Kuusi päivää myöhemmin hän teki vierasottelussa Liverpoolia vastaan 1–2-voittomaalin ottelun 89. minuutilla.

Summerville on pelannut useissa Alankomaiden nuorisomaajoukkueissa. Hän pelasi viisi ottelua alle 17-vuotiaiden Euroopan-mestaruuskilpailuissa 2018 Alankomaiden voittaessa mestaruuden ja teki maalin ensimmäisessä alkulohko-ottelussa Saksaa vastaan.

Lähteet 

Alankomaalaiset jalkapalloilijat
Vuonna 2001 syntyneet
Elävät henkilöt
Alexander Adlivankin

Alexander Adlivankin (5. marraskuuta 1878 Pietari – 27. tammikuuta 1971) oli suomalainen hotellinjohtaja ja ravintolanpitäjä.

Adlivankinin perhe muutti Pietarista 1900-luvun alussa. Hän itse muutti Helsinkiin vuonna 1911 asuttuaan välillä Tukholmassa, jossa hän meni naimisiin ruotsalaisen Alfhild Lovisa Sjöbergin (1876–1973) kanssa. 

Adlivankin kouluttautui hotelli- ja ravintola-alalle työskennellessään manner-Euroopan suurissa hotelleissa. Hän oli Hotelli Seurahuoneen johdossa 1918–1924 ja vuosina 1924–1929 hän johti Ranskan Rivieralla Cannesissa sijainnutta Hotel Alsace-Lorrainea. Suomeen palattuaan Adlivankin oli Tampereella Hotelli Tammerin johtajana 1929–1931. Useina kesinä hän johti Hangossa Bellevue ja Casino-ravintoloita. 

Adlivankin muutti 1931 Helsinkiin ja avasi oman Quick-nimisen ravintolan Pohjoinen Esplanadi 39:ssä. Hän piti tätä ravintolaa useita vuosia ja hänellä oli myös toinen ravintola Westendissä. Vuodesta 1945 alkaen Adlivankin johti Englantilaisen klubin ravintolaa.

Adlivankin on haudattu Helsingin ortodoksiselle hautausmaalle.

Lähteet 

Suomalaiset ravintoloitsijat
Vuonna 1878 syntyneet
Vuonna 1971 kuolleet
Mikael Thylin

Mikael Thylin  (,1. syyskuuta 1862 Pietari Venäjän keisarikunta – 1935 Moskova, Neuvostoliitto) oli suomalaistaustainen Venäjän keisarillisessa armeijassa palvellut kenraali, joka toimi Orenburgin kuvernöörinä ja Orenburgin kasakka-armeijan komentajana vuosina 1915-1917. 

Ensimmäisessä maailmansodassa kenraaliluutnantti Thylin toimi 7. ratsuväkidivisioonan komentajana ja saavutti heinä-elokuun 1914 taistelujen perusteella Yrjön miekan. Marraskuun lopulla 1914 hänet siirrettiin Luoteisrintamalle 2. kubanilaisen kasakkadivisioonan komentajaksi. Hänet joukkonsa osallistuivat aktiivisti elo-syyskuussa 1915 käytyihin Vilnan-suunnan taisteluihin.

Syyskuussa 1915 hänet nimitettiin Orenburgin kuvernööriksi ja samalla Orenburgin kasakkajoukkojen yliatamaaniksi. Helmikuun 1917 vallankumouksen jälkeen hänet erotettiin kuvernöörinvirasta ja siirrettiin reserviin. Lokakuun alussa 1917 hänet ylennettiin kenraaliksi, ja samalla hän sai eron armeijasta sairauden vuoksi.

Lokakuun vuoden 1917 vallankumouksen jälkeen hän palveli puna-armeijaa. Tammikuusta 1919 lähtien hän oli mukana kehittämässä ratsuväen ohjesääntöjä. Vuodesta 1922 lähtien hän toimi opettajana Puna-armeijan sotilasakatemiassa.

Kenraali Mikael Thylin kuoli vuonna 1935, ja hänet on haudattu Moskovaan Novodevitšin hautausmaalle yhdessä toisen vaimonsa Jevgenia Jakovlevnan, os. Gardenina (k. 1929), kanssa. Mikael Thylin oli avioitunut ensimmäisen kerran tykistönkenraali Nikolai Egerströmin tyttären Aleksandran kanssa. Heille syntyi kolme lasta Nikolai (s. 1883), Olga (s. 1887) ja Mihail (s. 1893). Aleksandran kuoli vuonna 1895. Sen jälkeen hän avioitui Jevgenia Gardeninan kanssa, ja heille syntyi poika Jakov (1900-1949), joka toimi taidekriitikkona.

Viitteet

Lähteet 
 SKS Biografiakeskus Thylin, Mikael

Suomalaiset kenraalit
Venäläiset kenraalit
Vuonna 1862 syntyneet
Vuonna 1935 kuolleet
Leväkotilot

Leväkotilot (Neritidae) on kotiloihin kuuluva nilviäisheimo. Heimon lajeja tavataan niin merivesistä kuin makeista vesistäkin ja muutama on sopeutunut elämään myös maalla.

Taksonomia ja anatomia  
Leväkotilot jaetaan kahteen alaheimoon. Elossa olevia sukuja on 16. Heimon lajeja on satoja ja niiden taksonomia on ongelmallinen, koska se perustuun kuoren ja raspikielen morfologiaan, eikä niinkään fylogeneettisiin suhteisiin. Lajien sisällä on myös runsaasti vaihtelua. Leväkotiloiden kuori on paksu ja muuodoltaan pyöreähkö, epäsymmetrinen ja kierteinen. Kuoren aukon sulkee kalkkinen kansilevy. Kuori on usein kirjava. Leväkotiloiden jalka on pitkänomainen, kookkaassa päässä on lonkeroita ja silmät sijaitsevat varsien päissä.

Taksonomia ja anatomia  
Leväkotiloita tavataan maapallon ympäri. Useat ovat lämpimien merien matalien vesien lajeja, mutta niitä tavataan myös hapekkaista joista ja järvistä. Muutamaa tavataan maalla. Heimon lajit kiinnittyvät usein kiviin tai muihin koviin pintoihin. Leväkotiloiden ravintoa ovat levä ja muu eloperäinen aines.

Lähteet 

Kotilot
Perustajajäsen

Perustajajäsen "Perustaja" on henkilö joka yhdessä muiden jäsenten kanssa esittävät jonkin rekisteröidyn tai rekisteröimättömän toiminnan perustamista, sekä muodostavat järjestäytyneesti toimivan organisaation tai muun yleishyödyllisen yhteisön, sekä ovat perustettavan toiminnan peruskirjan allekirjoittavat osapuolet, minkä jäseneksi he myöhemmin asettuvat. Perustajana on siis henkilö, joka yhdessä muiden kumppaneiden kanssa vastaa jonkin yhteisön, esim. yhdistyksen, seuran, säätiön, osuuskunnan, yrityksen, laitoksen, valtion tai jonkin muun toimielimen perustamisesta. Tässä mielessä perustaja on henkilö, joka suorittaa kaikki asiaankuuluvat tehtävät ja neuvottelut järjestäytyneen toiminnan perustamiseksi.

Lähteet 

Yhteiskunta
Organisaatiomallit
Meksikon Grand Prix 2022

Meksikon Grand Prix 2022 (virallisesti Formula 1 Gran Premio de la Ciudad de México 2022, eli Méxicon Grand Prix 2022) oli Formula 1 -kauden  20. osakilpailu, joka ajettiin 30. lokakuuta Autódromo Hermanos Rodríguezin moottoriradalla Méxicossa Meksikossa.

Viikonlopun aikataulu ja sää

Lähteet 

Meksikon Grand Prix
Osakilpailut Formula 1 -kaudella 2022
Théo Pourchaire

Théo Pourchaire (s. 20. elokuuta 2003 Grasse, Ranska) on ranskalainen rata-autoilija.

Formula 1 -tulokset 

Ranskalaiset autourheilijat
Vuonna 2003 syntyneet
Elävät henkilöt
Jack Doohan

Jack Doohan (s. 20. tammikuuta 2003 Gold Coast, Australia) on australialainen rata-autoilija. Hänen isänsä on ratamoottoripyöräilijä Mick Doohan.

Formula 1 -tulokset 

Australialaiset autourheilijat
Vuonna 2003 syntyneet
Elävät henkilöt
Tuuraniemi

Tuuraniemi on niemimaa, joka sijaitsee Kuusamo Pohjois-Pohjanmaa alueella. Tuuraniemi on myös Naamankajärvi varrella. Iivaara sijaitsee noin viiden kilometrin päässä Tuuranimestä. Tuuraniemeen pääsee Lämsänkyläntieltä Tuuraniementielle. Tuuranimessä on muutama mökki ja koti. 
Koordinaatit:65°50'17"N 29°38'02"E 

Kuusamon luonto
Triangle of Sadness

Triangle of Sadness () on vuonna 2022 ensi-iltansa saanut kansainvälisesti tuotettu satiirinen musta komediaelokuva, jonka on ohjannut ja käsikirjoittanut Ruben Östlund. Se on Östlundin ensimmäinen englanninkielinen elokuva. Elokuvan pääosia esittävät Harris Dickinson, Charlbi Dean, Dolly de Leon, Zlatko Burić, Henrik Dorsin, Vicki Berlin ja Woody Harrelson. Elokuva jäi Charlbi Deanin viimeiseksi ennen hänen äkillistä kuolemaansa elokuussa 2022.

Elokuvan keskiössä on mallipariskunta, joka kutsutaan superrikkaiden luksusristeilylle, jossa asiat alkavat menemään pieleen yltyvän merimyrskyn takia.

Triangle of Sadness sai maailmanensi-iltansa Cannesin elokuvajuhlilla 2022, missä katsojat osoittivat suosiota seisaaltaan noin kahdeksan minuutin ajan. Se palkittiin myös elokuvajuhlien pääpalkinnolla, Kultaisella palmulla. Elokuva esitettiin myös Helsingissä järjestettävillä Rakkautta ja anarkiaa -festivaaleilla 15. syyskuuta 2022. Elokuva sai pääosin positiivisia arvosteluja kriitikoilta.

Näyttelijät

Lähteet

Aiheesta muualla 
 

Vuoden 2022 yhdysvaltalaiset elokuvat
Yhdysvaltalaiset mustan komedian elokuvat
Brittiläiset mustan komedian elokuvat
Ranskalaiset mustan komedian elokuvat
Saksalaiset elokuvat
Ruotsalaiset elokuvat
Satiiriset elokuvat
Kultainen palmu -palkitut elokuvat
Aivokäyttöliittymä

Aivokäyttöliittymä (lyh. BCI), on suora viestintäreitti aivojen sähköisen toiminnan ja ulkoisen laitteen, yleisimmin tietokoneen tai robottiraajan, välillä. Aivokäyttöliittymiä suunnataan usein ihmisen kognitiivisten tai sensorimotoristen toimintojen tutkimiseen, kartoittamiseen, avustamiseen, täydentämiseen tai korjaamiseen. Aivokäyttöliittymien toteutukset vaihtelevat ei-invasiivisista (EEG, MEG, EOG, MRI) ja osittain invasiivisista (ECoG ja endovaskulaarinen) invasiivisiin (MEA) sen mukaan, kuinka lähelle elektrodit pääsevät aivokudosta. 

BCI-tutkimuksen aloitti 1970-luvulla Jacques Vidal Kalifornian yliopistossa Los Angelesissa (UCLA) National Science Foundationin apurahalla, jota seurasi DARPAn sopimus.   Vidalin vuoden 1973 artikkeli mainitsee ilmaisun aivokäyttöliittymä ensimmäistä kertaa tieteellisessä kirjallisuudessa.

Aivokuoren plastisuuden vuoksi aivot voivat adaptoiduttuaan käsitellä implantoitujen proteesien signaaleja luonnollisten anturi- tai efektorikanavien tavoin.  Vuosia kestäneiden eläinkokeiden jälkeen ensimmäiset ihmisiin istutetut neuroproteesilaitteet ilmestyivät 1990-luvun puolivälissä.

Katso myös 

 HCI
 Simuloitu todellisuus
 Aivot altaassa
 Konetietoisuus
 Teknologinen singulariteetti

Lähteet 
Implantit
Ihmisen ja tietokoneen vuorovaikutus
Avatar: The Way of Water

Avatar: The Way of Water on vuonna 2022 ensi-iltansa saava yhdysvaltalainen tieteiselokuva, joka on jatko-osa vuoden 2009 elokuvalle Avatar. Sen tapahtumat sijoittuvat yli vuosikymmenen ensimmäisen Avatarin jälkeiseen aikaan.  Elokuvan on ohjannut James Cameron. The Way of Water saa ensi-iltansa Suomessa 14. joulukuuta 2022.

Rooleissa

Lähteet

Aiheesta muualla 
 

Vuoden 2022 yhdysvaltalaiset elokuvat
Yhdysvaltalaiset tieteiselokuvat
Yhdysvaltalaiset toimintaelokuvat
James Cameronin ohjaamat elokuvat
James Cameronin käsikirjoittamat elokuvat
Avaruuselokuvat
Elokuvat avaruusolennoista
3D-elokuvat
IMAX-elokuvat
20th Century Foxin elokuvat
Elias Korvenkuokka

Elias Tuomaanpoika Isolahti eli Elias Korvenkuokka (2. elokuuta 1855 Alavus – 5. marraskuuta 1940 Alavus) oli suomalainen Alavudella elänyt työmies, uudisraivaaja ja erakko.

Isolahden kruununtorpassa Alavuden Edesjärvellä syntynyt Elias Korvankuokka oli kotipitäjässään renkinä ja itsellisenä vuoteen 1892 saakka, jolloin hän muutti Kotkaan.  Kotkassa asuessaan Korvenkuokka hylkäsi vaimonsa tämän ulkopuolisten suhteiden vuoksi. Hän kiersi sitten eri työmailla Savossa ja Saimaalla kertoman mukaan Lapatossun kanssa. Alavudelle Korvenkuokka palasi vuonna 1920. Hän asui yksinään Alavuden Kuivasjärven läheisyydessä sijainneessa itse rakentamassaan mökissä. Mökki sijaitsi noin kuuden kilometrin päässä Alavuden kirkolta Peräseinäjoelle vievästä maantiestä eronneen metsäpolun varrella noin kilometrin päässä maantiestä. 

Korvenkuokka harrasti kukkien viljelyä mökkinsä kellarikerroksen kasvihuoneessa, hakkasi raamatunlauseita lähistön kallioihin ja viljeli perunaa ja naurista peltotilkuillaan. Hän rakenteli itselleen viulun ja kanteleen, teki mökkinsä pihalle tuulikanteleen ja veisti puusta kuvan entisestä vaimostaan. Hän kirjoitti myös Erakon elämä-nimistä muistelmateosta elämänvaiheistaan. Korvenkuokka-nimen hän otti erottuakseen muista Alavudella asuneista samannimisistä miehistä.

Viimeiset vuotensa Korvenkuokka eli Alavuden kunnalliskodissa, jossa hän myös kuoli.

Kirjallisuutta 
 Leo Oksaharju : Eljas Korvenkuokka - Alavutelainen erakko. Alavuden Joulu 41/1997

Lähteet

Aiheesta muualla 
 Kuvasatoa maakunnasta, Ilkka, 16.05.1937, nro 129, s. 4, Kansalliskirjaston digitaaliset aineistot

Suomalaiset erakot
Vuonna 1855 syntyneet
Vuonna 1940 kuolleet
Joseph Bell (konemies)

Joseph Bell (12. maaliskuuta 1861 – 15. huhtikuuta 1912) oli brittiläinen merimies, joka toimi Titanicin konepäällikkönä. Kun laiva törmäsi jäävuoreen, hän ei mennyt pelastusveneisiin vaan jäi laivaan ja upposi sen mukana. Hänen ruumistaan ei koskaan löydetty.

Bell syntyi Englannissa vuonna 1861. Hänellä oli neljä lasta. Hän kuoli 51-vuotiaana.

James Cameronin ohjaamassa elokuvassa Titanic Belliä näyttelee Terry Fosterral.

Brittiläiset merimiehet
Titanicin matkustajat ja miehistö
Vuonna 1861 syntyneet
Vuonna 1912 kuolleet
Mike Wheeler

Michael "Mike" Wheeler on kuvitteellinen hahmo yhdysvaltalaisessa televisiosarjassa Stranger Things. Hahmon ovat luoneet Dufferin veljekset ja häntä näyttelee Finn Wolfhard. 

Kun Miken paras ystävä Will Byers katosi mystisesti, hän ja hänen muut ystävänsä Lucas ja Dustin ottivat tehtäväkseen löytää hänet.  Williä etsiessään he kuitenkin törmäsivät paenneeseen tyttöön nimeltä Eleven.  Mike huomasi pian, että hän tiesi jotain Willin katoamisesta ja pyysi häntä auttamaan tämän löytämisessä.  Yhdessä ollessaan Mike ja Eleven muodostivat vahvan siteen ja alkoivat nopeasti pitää toisistaan.  Kun Will löydettiin, Mike oli iloinen, että hän oli palannut turvallisesti kotiin;  Hän kuitenkin tuhoutui suuresti Elevenin uhrauksesta demogorgon voittamiseksi

Televisiohahmot
Kuvitteelliset lapset
Ka Nupepa Kuokoa

Ka Nupepa Kuokoa () oli havaijinkielinen sanomalehti, joka ilmestyi vuosina 1861–1912.

Lehden ensimmäinen numero ilmestyi lokakuussa 1861. Lehden perustaja, Henry Whitney, oli perustanut jo Pacific Commercial Advertiser -nimisen lehden. Lehden kanta oli kallellaan amerikkalaisiin lähetyssaarnaajiin. Whitney itse oli lähetyssaarnaajan poika. Tästä huolimatta Ka Nupepa Kuokoa oli suosittu havaijilaisten keskuudessa ja lehden levikki oli parhaimmillaan 5000 kappaletta. Lehti oli pisimpään toiminnassa oleva havaijinkielinen sanomalehti.

Se ilmestyi viikoittain, ja viimeinen numero ilmestyi 29. joulukuuta 1912.

Lähteet

Aiheesta muualla 

 Lehti digitaalisessa arkistossa

Havaijin kieli
Lakkautetut lehdet
Havaijin historia
Ko Hoku o Ka Pakipika

Ko Hoku o Ka Pakipika () oli havaijinkielinen sanomalehti, joka ilmestyi viikoittain vuosina 1861–1863. Kyseessä oli ensimmäinen havaijinkielinen ja kokonaan havaijilaisten toimittama lehti. Kuningas Kalākaua sponsoroi lehteä ja muitakin havaijinkielisiä painettuja julkaisuja.

Lehti haastoi muun aikansa lehdistön käsityksen siitä, että havaijilaiset olivat sivistymättömiä villi-ihmisiä. Lehti käsitteli säännöllisesti havaijilaisen kulttuurinja alkuperäisväestön selviytymiskamppailua ja pyrki edistämään havaijilaisuuden esillä oloa yhteiskunnassa.

Lähteet

Aiheesta muualla 

 Lehti digitaalisessa arkistossa

Havaijin kieli
Lakkautetut lehdet
Havaijin historia